als_Latn dik_Latn sag_Latn
Pas makthit me Schalken në mesjavë Reali i Madridit i rikthehet kampionatit me objektivin për të përmirësuar imazhin e përkeqësuar ndjeshëm këto kohët e fundit.
Pas makthit me Schalken në mesjavë Reali i Madridit i rikthehet kampionatit me objektivin për të përmirësuar imazhin e përkeqësuar ndjeshëm këto kohët e fundit, ku "mbretërorët" numërojnë vetëm një barazim me Villarealin dhe dy humbje radhazi me Bilbaon dhe Schalken në Champions. Rezultatet e vitit 2015 konfirmojnë më së miri krizën dhe rënien e menjëhershme në rezultate dhe me plot 5 humbje e 2 barazime në 15 ndeshjet e zhvilluara deri tani skuadra po humbet me shpejtësi përkrahjen e tifozëve, që përvecse kanë humbur durimin tashmë kërkojnë edhe kthesën e shumëpritur. Me një trend të tillë duket se po sos edhe durimi i presidentit Florentino Perez, të cilit këto kohë i duhet të mbrojë vazhdimisht trajnerin Carlo Ancelotti nga sulmet e shtypit dhe zemërimi i tifozëve, që i kërkojnë me ngulm kalimin në skemën 4-4-2.
Në orën 21:00 në Santiago Bernabeu ndaj Levantes trajneri italian do të ketë sërish në dispozicion dy futbollistë që përbëjnë shtyllën kurrizore të ekipit si Sergio Ramos në mbrojtje dhe Luka Modric në mesin e fushës. 29-vjecari kroat luajti gjysmë ore në mesjavë ndaj Schalkes, ndërsa mbrëmjen e të dielës pritet që Ancelotti t'i japë 60', me qëllim futjen në ritmin e duhur për të përballuar klasiken e famshme të futbollit spanjoll, që do të luhet pas vetëm një jave. Misioni këtë herë për madrilenët pritet të jetë tepër i lehtë pasi përballë do të jetë një skuadër modeste si Levante, që rrezikon seriozisht rënien në Segunda Division. Ekipi valencian falë 3 fitoreve rresht në shtëpi më në fund javën e kaluar la përkohësisht "zonën e ftohtë" gjithsesi i vetmi rast kur Levante ka arritur të dalë me pikë nga tempulli madrilen është 4 shkurti i vitit 2007, kur ekipi mik asokohe i drejtuar nga Abel Resino mundi Realin e Capellos falë një goli të shënuar që në fillim të takimit nga Salva Ballesta. Më herët në orën 19:00 në Ramon Sanchez Pizjuan Sevilja e Unai Emery duhet të lërë mënjanë lodhjen dhe euforinë e mesjavës për të përfituar nga gabimi i radhës i kampionëve në fuqi. Ekipi andaluzian do të bëjë maksimumin në shtëpi për të shfrytëzuar barazimin e Atleticos dhe në fakt ndaj një skuadre si Elche nuk duhet të jetë problem afrimi me Zonën Champions.
Në Serie A ndeshja e mbrëmjes do të luhet në Stadiumin San Siro ku Interi do të presë Cesenën e vendit të parafundit. Me vetëm 1 pikë në dy javët e fundit zikaltërit kanë nevojë për të qetësuar tifozët e tyre dhe për t’u rikthyer menjëherë te fitorja, pasi disfata me Ëolfsburgun pothuajse e nxjerr jashtë Evropës skuadrën e Mancinit, që tashmë e ka të qartë se ekipi duhet të synojë kupat evropiane vetëm nëpërmjet kampionatit, ku në fakt duhet patjetër të rikuperojë një diferencë të konsiderueshme në 12 javët e mbetura të Serisë A. Cesena në krahun tjetër numëron 4 pikë në dy ndeshjet e fundit por sidoqoftë klubi romanjol ndonëse minimalisht i ka humbur që të pesta përballjet e fundit ndërmjet tyre. Në orën 18:00 Napoli do të impenjohet në Veronë ku e pret një ndeshje tepër e vështirë për shkak të formës dhe vetë pozitave të ekipit verdheblu. Skuadra e Prandellit nuk njeh humbje në tre javët e fundit, megjithatë pavarësisht lodhjes dhe impenjimeve të shumta ekipi i Rafa Benitez në krahun tjetër shkon në Stadiumin Bentegodi tepër i motivuar, sepse me vetëm 4 pikë në 4 javët e fundit “të kaltërit” tashmë e shikojnë veten jashtë Zonës Champions. Në orën 15:00 në Stadiumin Marassi do të zhvillohet një tjetër takim interesant ku Genoa dhe Chievo do të përballen ndërmjet tyre me ambicie krejt të kundërta dhe po në të njëjtën orë do të luhet gjithashtu edhe derbi emilian Sassuolo – Parma, që gjithsesi për shkak të rrethanave i intereson shumë më tepër klubit dukal.
Në Gjermani, Wolfsburgu i vendit të dytë do të presë në orën 15:30 në shtëpi Freiburgun e vendit të parafundit, ndërsa në 17:30 Borussia Monchengladbach do të presë në Borussia Park skuadrën e Hanoverit.
Në Holandë nuk është aspak e vështirë për t’u kuptuar që këtë sezon do të shkurorëzohen kampionët në fuqi, gjithsesi Ajaksi i Frank de Boer do të masë forcat jashtë fushe me Heerenven, ndërkaq në orën 16:45 Feyenoordi ka nevojë për 3 pikët ndaj Dordrechtit të vendit të fundit, për të konsoliduar vendin e tretë në Eredivisie.
als_Latn als_Latn als_Latn als_Latn als_Latn als_Latn